राउलपिनदि / इसलामाबादखौ नागारनायनि सिगां सासे एल.अ./ एम.जि.या कित / आइजें - आयलाया थोजासे आरो नांगौ गुननि होनना मोनदां नांगोन ।अभिजाना जोबनायनि उनाव रां लायालाबानो एल.अ./ एम.जि.आरो परतारफोरनो कित / आआइजें / आयला होनायखौ फिदिंफिनना होनो थिननायाव हानजानियाव मोनथाय थागोन ।7  सान एबा बेनि खमसाननि थाखाय मुखुब खालामजानाय परतारफोरनो दिन हाजिरानि  50  जौखोन्दो रांखौ खामानियाव थिसननाय सानाव होनाय जागोन आरो आद्रा थानाय  50  जौखोन्दो रांखौ बिसोरखौ खामानिनिफ्राय उदां खालामनाय सानाव सुखनाय जागोन ।7  साननि बांसिन साननि थाखाय थिसन जानाय परतारफोरनो दिन हाजिरानि  50  जौखोन्दो सप्ता मोनसेनि थाखाय थिसननाय सानाव सुखʼनाय जागोन आरो आद्रा थानाय रांखौ बुंखानाय सप्तानि जोबखालि सुखनाय जागोन ।दिन हाजिरा होनायनि अनगायैबो,हानजाया सासे परतारनो खामानियाव थिसननायनिफ्राय जोबजासिम सोरखारा थि खालाम खानाय रेसननि सोलाय उदां रेसननि रां होनांगोन ।एखे रोखोमैनो,गाज्रि बोथोरनि थाखाय थादनो गोनां जायोब्ला हानजाया परतारनो फुरा दिन हाजिरा आरो रेसनफोरखौ एबा बेनि सोलाय रेसननि रांखौ सुखनांगोन ।सासे परतारनो ( खामानि मावग्रा )  50,000  रांनि इन्सुरेन्स खालामनानै होनाय जागोन ।बेंगुरा जानाया होनांगौ रांखौ त्रेकिं हानजाया मोनसे पाकिस्तानि कमपानिनि जोहै जगायगोन आरो पाकिस्तानाव बे खाबुखौ मोननायाव हानजाखौ दावबायारि आयदायाव हेफाजाब होगोन ।इनसुरेन्सनि होनांगौ रांखौ त्रेकिं हानजाया मोनसे पाकिस्ताननि कमपानिनि जोहै जगायगोन आरो पाकिस्तानाव बे खाबुʼ मोननायाव हानजाखौ दावबायथाय हानजायाव आयदायाव हेफाजाब होगोन ।मोनसे हानजाजों सासे गोरों आखा - फाखा देहा बिजिरगिरि एबा सारजन थांफागोन जाय एल.अ./ एम.जि.आरो परतारपोरखौ मोजाङै नोजोर लाखिगोन ।नाथाय,जुदि सा  5  एबा बेनिखम मानसिफोरजों दाजानाय मोनसे हानजा जाय आरो लोगोआव बेनि सोद्रोमा महरै देहा बिजिरगिरो / सारजन लाबोनो हाया,अब्ला बे हानजाया सोद्रोमा महरै सासे आखा - फाखा फार्स्त - एइद रोंगौथि लाबोफागोन ।एल.अ./ एम.जि.आरो परतारफोरा हानजायाव खामानि मावजेननायनिफ्राय हानजानि खामानिन / देहा बिजिरगिरिनिफ्राय रांहोआ लाबानो देहानि आबारखौ मोनगोन ।जुदि सासे एल.अ./ एम.जि.नि बेरामा जानाय एबा जखमजानाय खोथाखौ पाकिस्तान सान्थ्रिजों मोनति जायो,अब्ला हानजानि त्रेभेल एजेनसिजों दैदेनगिरिया खाथिसिनाव थानाय आरमि फरमेसन / दिपुति कमिसनारनो थाबैनो खौरां हैगोन ।जुदि सासे एल.अ./ एम.जि.या थाबायनो हायै बेरामाव गोगलैयो अब्ला बिखौ खामानि मावग्राफोरनि हेफाजाबै खाथिसिनाव थानाय जिबगारि मोननो हानाय जायगायाव लां होनाय जायो आरो बे जायगानिफ्राय बिखौ गंसे जिपजों देहाफाहामसालिसिम देहा फाहामनो दैथाय हरनाय जायो आरो बिखौ गारिजों लांनाय खरसाखौ हानजाया सुखनो नांगौ ।जुदि दैदेनगिरि / देहाफाहामगिरि / सारजना बेरामि एबा जखम जानायखौ खैफोद गोनां होननानै बिबुंथि होयो,जुदि एल.अ./ एम.जि.खौ खामामनि मावग्राफोर एबा जिपजों खाथिसिनाव थानाय देहाफाहामसालियाव लांनोगोनां जायो अब्ला लियायसान अफिसार / माउन्टेन दैदेनगिरिखौ लांनो थाखाय गंसे हेलिकपतार लाहार - फाहार कालामनो ओनसोलनि दिपुति कमिसनारखौ लोगो हमनो हायो ।जुदि देहानायगिरि एबा सारजननि बिबुंथियाव सासे लोमजानाय एबा जखम जानाय खामानि मावग्राखौ हाजोफोरनिफ्राय जिला गाहाय मावखʼ ग्रिनगित,स्कारदु एबा सित्राल बायदि जायगायाव थानाय देहाफाहामसालि सिम हरखाबै लांनो गोनां जायो अब्ला हानजाया बिखौ हेलिकप्तारजों लांनाय खरसाखौ गुबुन राहाजों लांनाय खरसासो दिन्थिनांगौ ।